Баа: Вельмі падабаецца. Людзі ў вас добрыя, пісьменныя і ветлівыя. Усюды парадак, я вельмі рэдка бачу, каб дзе-небудзь не выконваліся пэўныя правілы. Гэта можна заўважыць нават у чэргах. І калі ў цябе ёсць нейкае пытанне, то можна звярнуцца да каго хочаш на вуліцы, усе будуць рады дапамагчы. У мой першы дзень у Мінску я наогул нічога не ведала, не разумела, дзе знаходжуся. Звярнулася да мінчаніна, але ён не змог мне растлумачыць, куды ісці. Але маё пытанне пачуў яшчэ адзін незнаёмец. Тут жа падышоў і дапамог. Гэта вельмі добры ўчынак. Мне шмат хто тут дапамагаў. Таму я і мае сябры ўдзячныя добрым людзям.